
ИЗВОД ИЗ ЗАПИСНИКА СА XVI РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 26.5.2022. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XVI редовна сједница Скупштине општине Теслић одржана је у четвртак, дана 26.5.2022. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсје-дник Скупштине општине (СО) Саво Касаповић и исту је сазвао актом број: 01-013-70/22 од дана 18.5.2022. године.

На почетку сједнице је било присутно 25 одборника, чиме су се стекли услови да Скупштина може легитимно и несметано доносити одлуке. Одсутни су одборници: Рамо Топовчић, Марко Тривуновић, Срђан Кљечанин и Маринко Ђукић. Сједници су такође присуствовали: замјеник Hачелника општине Теслић, Милован Станко-вић, начелници одјељења Општинске управе Теслић, те представници медија. Прије утврђивања дневног реда, предсједник СО је дао на разматрање Извод из записника са 15. редовне сједнице СО Теслић, одржане дана 28.4.2022. године. С обзиром на то да није било примједби на Извод из записника са 14. редовне сједнице СО Теслић, предсједник је исти дао на гласање који је једногласно усвојен:

Гласање: ЈЕДНОГЛАСНО „ЗА“ (25 одборника).

Предсједник СО је нагласио да су са предложеног дневног реда повучене тачкa број 7. (Информација о раду Основног суда у Теслићу у 2021. години) и тачка број 9. (Информација о раду Републичке управе за геодетске и имовинско - правне послове подручна јединица Теслић у 2021. години), јер за истe није достављен материјал. 

На основу члана 70. Пословника о раду Скупштине  општине Теслић („Службени гласник општине Теслић“, број: 4/17) начелник општине предлаже допуну дневног реда са сљедећим тачкама: 

1. Kaдровска питања

а) Приједлог Рјешења о разрјешењу директора ЈУ „Културни центар Теслић“;

б) Приједлог Рјешења о именовању вршиоца дужности директора ЈУ „Културни центар Теслић“.
Како није било пријављених за расправу, предсједник СО је дао на гласање приједлог за допуну дневног реда, допуна дневног реда је прихваћена са:
Гласање: 24 „ЗА“, један одборник се није изјаснио.
Предсједник СО је отворио расправу поводом сљедећег приједлога дневног реда:

Д н е в н и  р е д

1. Извјештај о извршењу Буџета општине Теслић за 2021. годину;
2. Информација о извршењу Буџета општине Теслић, за период јануар - март 2022. године;
3. Информација о наплати непореских прихода за први квартал у 2022. години;
4. Извјештај о раду Начелника општине и одјељења Општинске управе у 2021. години;

5. Информација о активностима на припреми и имплементацији донаторских пројеката у 2021. години

6. Информација о раду Полицијске станице Теслић у 2021. години
7. Информација Завода за запошљавање РС- биро Теслић о стању запошљавања   у општини Теслић у 2021. години;

8. Кадровска питања;
а) Рјешење Централне изборне комисије БиХ број: 06-1-07-1-733/22 од дана 11.5.2022. године, којим се даје сагласност на разрјешење чланова Општинске изборне комисије Теслић, 
б) Рјешење Централне изборне комисије БиХ број: 06-1-07-1-733/22 од 11.5.2022. године  о разрјешењу замјенске чланице Самире Зеленбабић;
в) Рјешење Централне изборне комисије БиХ, број: 06-1-07-1-733/22 од 11.5.2022. године, којим се даје сагласност на именовање четири члана Општинске изборне комисије Теслић; 
г) Приједлог Рјешења о именовању предсједника Општинске изборне комисије Теслић;
д) Приједлог Рјешења о разрјешењу директора ЈУ „Културни центар Теслић“;
ђ) Приједлог Рјешења о именовању вршиоца дужности директора ЈУ „Културни центар Теслић“.

9. Одборничка питања;
10. Разно.
С обзиром на то да није било пријављених за дискусију, предсједник СО је дао на гласање приједлог дневног реда, који је једногласно усвојен:
Гласање: ЈЕДНОГЛАСНО „ЗА“ (25 одборника).
Ад. 8. Кадровска питања:

а) Рјешење Централне изборне комисије БиХ број: 06-1-07-1-733/22 од дана 11.5.2022. године, којим се даје сагласност на разрјешење чланова Општинске изборне комисије Теслић; 
С обзиром на то да није било пријављених за дискусију, предсједник СО је дао на гласање Рјешење Централне изборне комисије БиХ број: 06-1-07-1-733/22 од дана 11.5.2022. године, којим се даје сагласност на разрјешење чланова Општинске изборне комисије Теслић, које је прихваћено са:

Гласање: 24 „ЗА“, један одборник се није изјаснио.
б) Рјешење Централне изборне комисије БиХ број: 06-1-07-1-733/22 од 11.5.2022. године  о разрјешењу замјенске чланице Самире Зеленбабић;

С обзиром на то да није било пријављених за дискусију, предсједник СО је дао на гласање Рјешење Централне изборне комисије БиХ број: 06-1-07-1-733/22 од 11.5.2022. године  о разрјешењу замјенске чланице Самире Зеленбабић, које је прихваћено са:

Гласање: 19 „ЗА“, 0 „ПРОТИВ“, 5 „УЗДРЖАНИ“, један одборник се није изјаснио.
в) Рјешење Централне изборне комисије БиХ, број: 06-1-07-1-733/22 од 11.5.2022. године, којим се даје сагласност на именовање четири члана Општинске изборне комисије Теслић;

Како није потребно уводно излагање, предсједник СО је отворио расправу поводом ове тачке дневног реда.

Синиша Гаврић – Нагласио је да је у овом рјешењу прекршен Изборни закон Босне и Херцеговине из разлога што је рјешење донесено дана 11.5.2022. године, а избори су расписани прије доношења истог, а у закону је јасно наведено да се по расписивању избора Општинске изборне комисије не могу мијењати. „Овим рјешењем се крши Изборни закон БиХ, а видјећемо шта ће рећи Апелациони суд на достављене жалбе на ова рјешења. Прошли пут сам рекао да су овдје направљене процедуралне грешке, да чланови комисије за избор чланова ОИК-а нису могли да буду предсједници и потпредсједници политичких партија и то је јасно законом речено, мислим да се ради о члану 2. Изборног закона Босне и Херцеговине који то дефинише“.
Предсједник СО је дао на гласање Рјешење Централне изборне комисије БиХ, број: 06-1-07-1-733/22 од 11.5.2022. године, којим се даје сагласност на именовање четири члана Општинске изборне комисије Теслић, које је прихваћено са:

Гласање: 17 „ЗА“, 0 „ПРОТИВ“, 8 „УЗДРЖАНИ“.
г) Приједлог Рјешења о именовању предсједника Општинске изборне комисије Теслић;

Како није било пријављених за дискусију, предсједник СО је дао на гласање Приједлог Рјешења о именовању предсједника Општинске изборне комисије Теслић, Биљане Божић, које је усвојено са:
Гласање: 17 „ЗА“, 0 „ПРОТИВ“, 8 „УЗДРЖАНИ“.
Предсједник СО је обавијестио Скупштину да је Комисија за прописе имала састанак и да је након прегледа материјала констатовала да су предложени акти у складу са законском регулативом. Исто тако, Комисија за буџет и финансије је имала свој састанак, те сматра да је Извјештај о извршењу Буџета општине Теслић за 2021. годину и Информација о извршењу Буџета општине Теслић, за период јануар - март 2022. године у складу са законским и подзаконским актима и даје сагласност да предложени Извјештај и Информација иде на скупштинско разматрање у предложеном обиму. Комисија за буџет и финансије се изјаснила:

Гласање: 3 „ЗА“, 0 „ПРОТИВ“, 1 „УЗДРЖАНИ“.
Ад. 1. Извјештај о извршењу Буџета општине Теслић за 2021. годину;

Уводно излагање је изнијела Деана Вуковић, начелник Одјељења за финансије.
Ђорђе Гајић – У више наврата је већ говорио и овај извјештај показује да је Буџет општине Теслић потрошачки, порески приходи су све мањи. Рекао је да је приход од ПДВ-а већи за износ око 1.100.000,00 КМ и било би добро да се види гдје су средства утрошена, шта је то урађено. (...) „Све оно што се од редовног прихода ради, јесте од прихода од шума, а било шта друго да радимо, на инфраструктури улица, водовода, све се финансира из кредитних средстава, тешко из буџета можемо рупе покрпити, а камо ли да би нешто инвестирали. Овдје смо говорили да морамо радити на томе да се штеди електрична енергија. Из овог буџета мора-мо нешто извући, нешто направити и за нас и за будућа времена. Треба радити на штедњи, да се нешто унаприједи и да се онда може инвестирати“. 
Синиша Гаврић – Када су у питању порески приходи, рекао је да су то приходи на које не утиче Општинска управа (приходи који су дозначени од средстава ПДВ-а) и они износе око 14.000.000,00 КМ са осталим приходима. „Што се тиче непореских прихода, то су ствари на које општина директно утиче, која прописује, контро-лише, наплаћује и планирано је да се остваре у износу од 3.500.000,00 КМ, а они су остварени у износу око 3.000.000,00 КМ, то јест око 80%. То је оно што ради локална власт, односно што не предложи и не предвиди ствари у буџету и тако имамо да буџет није остварен у стопостотном износу. Ниједну годину нису остварени приходи за земљишну ренту онако како су планирани, јер је био предвиђен износ од 400.000,00 КМ, а остварен је у износу око 200.000,00 КМ. Одливи и расходи из Буџета општине Теслић за 2021. годину су били преко 24.000.000,00 КМ, а поређења ради у 2020. години су били око 18.000.000,00 КМ“. Анализирајући табеле 'Пресјек обавеза код Општинске управе и буџетских корисника' на дан 31.12.2021. године, истакао је да су то забрињавајући подаци. „У 2020. години дугорочне обавезе су износиле 8.556.865,00 КМ, а у 2021. години 17.384.659,00 КМ. У 2020. години краткорочне обавезе су износиле 4.000.937,00 КМ, а у 2021. години 6.000.426,00 КМ. У 2020. години укупне обавезе су износиле 13.494.644,00 КМ, а у 2021. години 23.811.499,00 КМ. Скоро 10.000.000,00 КМ повећање за годину дана“. (...) Мишљења је да ови подаци требају бити јавни и доступни свим грађанима и да се види ко су ти и према коме општина не измирује своје обавезе, а према коме измирује. 
Радислав Ђурић – У име клуба одборника СНСД-а је предложио закључак и тражи да се о истом СО Теслић изјасни:

На основу члана 36. Статута општине Теслић („Службени гласник oпштине Теслић“, број 4/17) и члана 113. Пословника о раду Скупштине општине Теслић („Службени гласник oпштине Теслић“, број 4/17), Скупштина општине Теслић, на 16. редовној сједници одржаној дана 26. 5. 2022. године, донијела је 
ЗАКЉУЧАК

1. У циљу потпунијег информисања јавности о начину утрошка јавних сре-дстава у Буџету општине Теслић, налаже се Секретару СО Теслић да на службеној интернет страници општине Теслић објави Извјештај о изврше-њу Буџета општине Теслић за 2021. годину заједно са образложењем извршења буџета за 2021. годину.
2. Овај закључак објавити у „Службеном гласнику општине Теслић“.
Младен Ђурић – Када је у питању Извјештај о извршењу Буџета општине Теслић за 2021. годину, рекао је да их може радовати то што је буџет у суфициту и то треба јасно рећи и нагласити. Осврћући се непореске приходе, казао је да је видљиво да остварење није ишло у пуном обиму како је планирано, међутим када се погледају појединачне ставке, може се уочити да доминантно неостваривање планираних средстава јесте из домена средстава за развој неразвијених дијелова општине остварена продајом шумских сортимената, те сматра да би можда било добро да су у образложењу требали добити више информација зашто је то тако, јер и више од 50% неостварених средстава су само на тој ставци. „Што се тиче расхода и одлива из буџета, оно што свакако може да нас радује јесте да је буџет био солвентан, да су сва издавања по питању обавеза према кредитима, субвенцијама, стипендијама (ђачким и студентским) била редовна, као што су биле остварене готово у 100% све транше које смо ми планирали за организације цивилног друштва, спортска удружења као и кориснике ЈУ Центаp за социјални рад. Свакако је за похвалити Општинску управу Теслић уштеде које могу да се виде када је у питању текућа потрошња, а сви у то вјерујемо и надамо се да те уштеде могу бити што веће, а када упоредимо општину Теслић са другим општинама, ми готово дупло мање у процентуалним вриједностима трошимо за текућу потрошњу и онда не можемо рећи да је наш буџет потрошачки“.
Предраг Девић – Навео је да је овдје јасно да у Буџету општине Теслић за 2021. годину нема никаквог суфицита и да се све то правда кредитним задужењима. Поставио је сљедећа питања: „Зашто је остварен мањи приход од пореза на непокретности у години када је остварен раст пореских прихода у износу од 6% у односу на годину која је иза нас“? „Приход од замљишта и ренте остварен је у висини од 46% од планираног, што је низак проценат за реализацију плана. Да ли је у питању лоше планирање буџетских прихода или је у питању лош механизам наплате“? „Од износа од 5.500.000,00 КМ кредитних средстава за финансирање капиталних инвестиција, надам се да је на ручуну остало 4.000.000,00 КМ. Зашто је тај износ остао неутрошен, да ли су средства остављена збор изборне године и волио бих знати да ли је тај износ на рачуну општине Теслић и да ли на тај износ плаћамо камату“? 
Милан Касаповић – Осврћући се на приједлог закључка од стране клуба одборника СНСД-а, нагласио је да клуб одборника СДС-а неће подржати закључак, јер цијенећи из ранијег искуства са претходних сједница СО, сваки закључак који је долазио такорећи с 'лијеве' стране, није имао најбоље намјере и то се њему поготово 'обило од главу'. Када је у питању Извјештај о извршењу Буџета општине Теслић за 2021. годину, рекао је да је неупитно то да математика каже да је суфицит остварен и без кредитних средстава.
Недељко Керић (реплика) – „Ако је приједлог закључка добар, ако је реалан и ако је логичан, хајде да га бар размотримо. Закључак који је поднесен има да се прочита и да се о њему изјаснимо“. Апострофирао је да је Буџет општине Теслић потрошачки и суфицит јесте на основу кредита, који није утрошен.
Радислав Ђурић (реплика) –  Занима га шта је у реду ако није у реду приједлог закључка, који је скупштини предложио? 
Предраг Девић (реплика) – „Зашто су повећани расходи у Општинској управи када су у питању бруто плате, уколико је све транспарентно“? Обраћајући се начелнику Одјељења за финансије, тражио је да му се доставе издаци општине Теслић за отплату главнице дугова од 2011. до 2022. године, ако је могуће у писаној форми.

Деана Вуковић – „У складу са Законом о буџетском систему пословања, ми смо дужни да објавимо усвојени буџет за текућу годину. Са законске стране испоштовано је оно што се морало. Извјештај није објављиван, али генерално не видим разлог што би се крило и може се у наредном периоду и објавити“. Осврћући се на питање одборника Ђорђа Гајића, које се односило на дознаке грађанима, рекла је да у дознаке грађанима спадају: капиталне помоћи појединци-ма, треће рођено дијете, вантјелеса оплодња, стипендије, борачке помоћи и соци-јална давања ка ЈУ Центар за социјални рад. Нагласила је да је тако по квалифи-кацији, тако је прописано од стране министарства, тако мора да се ради и из тог разлога има толико дознака грађанима. „Порески приходи јесу повећани, али они нажалост нису повећани активностима државе, већ поскупљењем. Што се тиче непореских прихода, тачно је да један дио није остварен, али један дио пореских прихода је увећан у односу на претходне године. Паркинг карте су значајно увећане у односу на претходне године, комунална накнада је значајно увећана у односу на претходне године, заузимање јавних површина су значајно увећане у односу на претходне године и надам се да ћемо у наредном периоду на свим нивоима квалитетније да радимо. Краткорочне обавезе Општинске управе Теслић су смањене у односу на претходну годину, међутим ако је неко детаљније гледао табеле, видимо да имамо обавезе према 'Хигри' и 'МГ Минд', то су обавезе за фабрику воде и пречистач отпадних вода. Нажалост, ми смо у ситуацији да оно што је била обавеза Владе РС да плаћа обавезе од стране ЕИБ-а, нажалост из одређених разлога је прекинута сарадња са ЕИБ-ом, било је обећање да ће бити откочено, да ће се ићи даље у процедуру. Ми смо покушали из властитих средстава да плаћамо да нам не би стала изградња фабрике воде и надам се да ће се у наредном периоду та средства 'откочити'. Износ од 900.000,00 КМ од стране шумских сортимената ми планирамо са планом који нам доставе ШГ 'Борја'. Када је у питању прошла година, стално је било проблема у наплати и надам се да ће ове године бити боље и из  тог разлога је толико ниже. Порез на непокретности јесте нижи и то иде преко Пореске управе, послано је обавјештење полугодишње и годишње, а све што не буде плаћено, ићи ће путем суда.
Синиша Гаврић – Нагласио је да је су паркиинг карте увећане из разлога што је цијена карте паркинга повећана са 0,50 КМ на 1,00 КМ. „Што се тиче паркинга и док сам ја водио паркинг службу, сваке године је паркинг служба пословала позитивно и на начин је сваке године имала увећање у односу на претходну годину. Нисам нашао у овом извјештају колики је прилив средстава од продаје Општинског земљишта, на којој ставци је то исказано?“

С обзиром на то да није више било пријављених за дискусију, предсједник СО је дао на гласање приједлог закључка од стране клуба одборника СНСД-а:

ЗАКЉУЧАК

1. У циљу потпунијег информисања јавности о начину утрошка јавних средстава у Буџету општине Теслић, налаже се Секретару СО Теслић да на службеној интернет страници општине Теслић објави Извјештај о изврше-њу Буџета општине Теслић за 2021. годину заједно са Образложењем извршења буџета за 2021. годину.
2. Овај закључак објавити у „Службеном гласнику општине Теслић“.

Предложени закључак није добио потребан број гласова и није усвојен:
Гласање: 8 „ЗА“, 0 „ПРОТИВ“, 17 „УЗДРЖАНИ“.
Предсједник СО је дао на гласање Извјештај о извршењу Буџета општине Теслић за 2021. годину, који је усвојен са:

Гласање: 17 „ЗА“, 8 „ПРОТИВ“, 0 „УЗДРЖАНИ“.
Ад. 2. Информација о извршењу Буџета општине Теслић, за период јануар - март 2022. године;

Уводно излагање је изнијела Деана Вуковић, начелник Одјељења за финансије.
Ђорђе Гајић – Рекао је да прошле године из буџета ништа није урађено, ниједна рупа није закрпљена, чекала се изборна година и почело се нешто радити ове године и тиме се направила милионска штета буџету, како је све поскупило. Занима га шта ће се урадити од средстава која ће се прикупити порастом ПДВ-а, којих ће сигурно бити, да ли ће се крпити ствари и плаћати рачуни из прошлих година или ће се стварно у Теслићу нешто направити да се види. Све што се ради, ради се из кредита. „У првом кварталу већ видимо увећање струје и да је 16% више у односу на планирано, да ли ћемо то намирити од ПДВ-а? Опет неконтро-лисано радимо расвјете, 200 лампи гори гдје има 50 људи“. Рекао је да је од укупно 40.000,00 КМ, која су намијењена за уговоре о дјелу, за први квартал је већ утрошено 16.600,00 КМ и занима га да ли се то односи на запослене у Општини. (...) Осврћући се на приходе од шумских сортимената, нагласио је да су једна од ријетких држава која на основу тога има приходе. 

Учешће у расправи у виду реплике је учествовао одборник Младен Ђурић.
Милован Станковић – „Опозиција има право и треба да види из свог угла функционисање и понашање Општинске управе. То је улога опозије и ја то потпуно разумијем, али када се дискутује треба да се дискутује на бази утемеље-них чињеница. Не видим ни један разлог да ова Општинска управа на било који начин доводи транспарентност о раду у питање. Добили смо признања од многих међународних организација које нису с ових простора, који су посматрали и анализирали пословање Општинске управе Теслић у дугом низу година и дали одређене квалификације и овог сегмента пословања када је у питању транспа-рентност пословања. Нема ни једног ентитета ни власти који не диже кредите. Оно што је позитивно за општину Теслић у читавом низу година јесте што нисмо дизали кредите да трошимо за личну потрошњу, као што се ради на неким нивоима власти. Дизали смо кредите, трошили та средства, иза тих кредита постоји имовина коју је општине Теслић добила, а иза отплате од 750.000,00 КМ која стоји у отплати, стоји протувриједност коју ћемо сутра ми и неке друге генерације уживати када су у питању ти инфраструктурни објекти који су изграђеини од тих средстава. У општини Теслић је у посљедњих неколико година урађено преко 250 километара водоводне мреже и сад неко каже да није ништа рађено. Право опозиције је да критикује, али хоћу да истакнем чињеницу која стоји. Можда се могло више урадити и увијек се може више, али никако не могу прихватити чињеницу да се каже да није ништа урађено. Добра ствар код нас је да спадамо у категорију општина и градова гдје је учешће личне потрошње најнижи. Питање расвјете је тешко на подручју општине Теслић. Било је овдје одборника који су лично градили расвјету, али им је сметало да је неко други радио, а трошкове текућег одржавања и потрошње сноси Општински буџет. Слажем се ја да укупна наша расвјета чини непотребан трошак и били смо свједоци ситуације гдје смо правили редукције и дођу људи из различитих политичких опција и траже да се то стање врати на првобитно“. 
Предсједник СО је закључио расправу и дао на гласање Информација о извршењу Буџета општине Теслић, за период јануар - март 2022. године, која је усвојена са:

Гласање: 17 „ЗА“, 8 „ПРОТИВ“, 0 „УЗДРЖАНИ“.
Ад. 3.
Информација о наплати непореских прихода за први квартал у 2022. години;

Како није било потребно уводно излагање, предсједник СО је отворио расправу поводом ове тачке дневног реда.

Ђорђе Гајић – Рекао је да ова информација приказује новчани ток, колико је новца дошло прошле године и колико је утрошено за први квартал, а да би било лијепо да је на овом документу приказано колика је обавеза, колико је било извршење обавезе, да би то требало у табели само додати, још двије рубрике. (...)
Предраг Девић – Поставио је сљедећа питања: 'Колико има укупно ненаплаћених дугова од правних лица када је у питању комунална накнада'? 'Колико у тим дуговањима учествују правна лица која нису више активна (која су у стечају или која су у ликвидацији)?' 'Колико су временски стара та потраживања и шта је до сада општина предузела по питању њихове наплате, како не би  дошло до застаре'? 
Предсједник СО је дао на гласање Информацију о наплати непореских прихода за први квартал у 2022. години, Информација је усвојена са:
Гласање: 17 „ЗА“, 0 „ПРОТИВ“, 8 „УЗДРЖАНИ“.
Ад. 4.
Извјештај о раду Начелника општине и одјељења Општинске управе у 2021. години;

Како није било потребно уводно излагање, предсједник СО је отворио расправу поводом ове тачке дневног реда.

Синиша Гаврић – На почетку свог излагања је рекао како наслов тачке дневног реда гласи 'Извјештај о раду Начелника општине и одјељења Општинске управе у 2021. години', а ниједног слова нема о раду начелника. Осврћући се на страну 24. Извјештаја, завршне напомене Одјељења за просторно уређење, стоји сљедеће: 'За разлику од претходних година кренуло се са излагањем на јавни увид података о непокретностима и утврђивању права на непокретностима за КО.' Навео је да с овим општина нема никакве везе, овај посао ради геодетска управа и не ради га од прошле, већ од 2018. године и не зна какав је смисао ове реченице. „Помиње се имовина општине Теслић, а на једном од претходних сједница СО смо имали на дневном реду Информацију о имовини општине и добили један папир на којем нема ништа и општина нема никакве имовине, информација у којој је писало да се врше неки премјери, да ће се у неком будућем периоду нешто знати, а на свакој сједници СО имамо продају општинске земље. Гдје тренутно на сајту општине има податак које је земљиште у власништву општине Теслић“? (...) Поставио је сљедеће питање: 'Да ли је тачна информација да се агенцији плаћа већ седам – осам година износ од скоро 30.000,00 КМ на годишњем нивоу, а да та агенција ништа не ради? Текстове напише кабинет начелника, слике обезбјеђује кабинет начелника, штампање врши независне новине. Шта се плаћа њима (агенцији)?'
С обзиром на то да није више било пријављених за расправу, предсједник СО је дао на гласање Извјештај о раду Начелника општине и одјељења Општинске управе у 2021. години, који је усвојен са:
Гласање: 16 „ЗА“, 0 „ПРОТИВ“, 5 „УЗДРЖАНИ“.

Ад.5. Информација о активностима на припреми и имплементацији донато-рских пројеката у 2021. години;
Како није било потребно уводно излагање, предсједник СО је отворио расправу поводом ове тачке дневног реда.

Стојан Смиљанић – Констатовао је да је Информација о активностима на припреми и имплементацији донаторских пројеката у 2021. години један примјер добре праксе и овом приликом је похвалио рад Одсјека за развој, одјељења, па и начелника и замјеника начелника за комплетан износ ових средстава, јер нису у питању мала средства и овај начин рада треба у будућој пракси користити.

Александар Шакановић - „Сви ови пројекти од донаторских средстава се могу класификовати у три групе: пројекти који су завршени, пројекти који су у току и пројекти који ће се имплементирати у наредном периоду. Усвојили смо два веома важна документа, а то су Стратегија развоја општине Теслић и План капиталних инвестиција, тако да сви ови пројекти који су завршени, а има их 17, није мален број и то треба нагласити и урађени су са износом од преко 400.000,00 КМ. Оно што је важно јесте да су средства у износу од 55% обезбијеђена од грантова. Имамо пројекте који имају своју динамику и који не могу да се ураде у кратком временском интервалу, тако да смо свједоци да неке велике пројекте, као што је проширење водоводне и канализационе мреже, радимо у више етапа и траје више година и ти пројекти ће се радити у свом континуитету.“

Милован Станковић – „Желио бих да са Скупштином подијелим једну информацију, која је везана за један проблем пред којим се налази општина Теслић, а тиче се суфинансирања неколико крупних пројеката из средстава Европске инвестиционе банке, који су у функцији суфинансирања заједно са донаторским средствима, гдје је општина Теслић приликом прављења аранжмана преузела обавезу да ће обезбиједити средства из властитих извора, а то јесте дигнути кредит од ЕИБ-а. Има већ шест седам мјесеци гдје се налазимо у веома крупном проблему, гдје је општина Теслић ускраћена за прилив тог дијела суфинансирања ових пројеката, из разлога што политичке прилике на нивоу БиХ су такве какве јесу и одговарајуће одлуке које требају да донесу надлежни органи су касно донијели, али очигледно и поред тако донесених одлука имамо ситуацију да су међународне финансијске институције пред чином ћутања и нема никакве реакције у смислу дознаке тих средстава. То општину Теслић ставља пред један озбиљан проблем, пред озбиљан проблем ставља Буџет општине Теслић и ми да би одржали динамику радова условима оваквог кретања, оваквих негативних трендова на тржишту, посегнули смо за ангажовањем буџетских средстава. Већ је ангажовано преко 1.500.000,00 КМ буџетских средстава за исплату ситуација, што у крајњем може довести, уколико заиста буду одсутна ова средства, у питање реализацију и пројеката који су директно планирани да се финансирају из Буџета општине Теслић.“

Предсједник СО је дао на гласање Информацију о активностима на припреми и имплементацији донаторских пројеката у 2021. години, која је усвојена са:

Гласање: 18 „ЗА“, 0 „ПРОТИВ“, 7 „УЗДРЖАНИ“.
Ад. 6. Информација о раду Полицијске станице Теслић у 2021. години;

С обзиром на то да није било пријављених за дискусију, предсједник је дао на гласање Информацију о раду Полицијске станице Теслић у 2021. години, која је једногласно усвојена:

Гласање: ЈЕДНОГЛАСНО „ЗА“.
Ад. 7. Информација Завода за запошљавање РС - биро Теслић о стању запошљавања у општини Теслић у 2021. години;
Како није било потребно уводно излагање, предсједник СО је отворио расправу поводом ове тачке дневног реда.
Предраг Девић – У име клуба одборника СНСД-а је предложио сљедећи закључак:
ЗАКЉУЧАК

1. Припремити за наредну годину измјену Одлуке о Програму запошљавања или самозапошљавања како би се обезбиједила средства за запошљвање по два најбоља ученика из сваког смјера средњих школа у Теслићу.
2. Овај закључак објавити у „Службеном гласнику општине Теслић“.

Милован Станковић – Рекао је да не види уопште лошим да се предложи да приликом конципирања програма угради такав критеријум, али то може бити само препорука.

Предраг Девић – „Овдје се никоме ништа не налаже, ово је приједлог одјељењу који се бави програмом запошљавања или самозапошљавања, да се за наредну годину у Програму запошљавања или самозапошљавања уврсти ставка да се за по два најбоља ученика из сваког смјера средњих школа у Теслићу нађе мјесто за рад, уколико они не желе даље да се школују, како би се они запослили и како би били збринути и како би остали у локалној заједници“. 

Стојан Смиљанић – Сматра да је само проблем у формулацији, скоро 99% тих који су наведени ту неће примарно тражити запослење када заврше средњу школу.

Милан Касаповић – „Што се мене тиче није никакав проблем и треба да Општинска управа и надлежно одјељење приликом припремања овог програма имају то у виду и приликом саме припреме тог материјала, слажем се да се направи препорука и могућност, те на који начин ће се обезбиједити средства и да се то припреми до најситнијих детаља“. 

Предсједник СО је дао на гласање Информацију Завода за запошљавање РС - биро Теслић о стању запошљавања у општини Теслић у 2021. години, која је једногла-сно усвојена:

Гласање: ЈЕДНОГЛАСНО „ЗА“.

Милан Касаповић – „Нисам правник али барем у оном дијелу колико сам одборник мислим да закључак има друге правне тежине и друге правне облике. Предлажем да све што је одборник Предраг Девић рекао иде у форми препоруке.

На основу приједлога клуба одборника СПС-а, предсједник СО је дао паузу од пет минута (11:58).

Након паузе, предсједник СО је дао на гласање приједлог закључка од стране клуба одборника СНСД-а, који није усвојен:

Гласање: 8 „ЗА“, 0 „ПРОТИВ“, 17 „УЗДРЖАНИ“.

Препорука клуба одборника СДС-а гласи:

„Клуб одборника СДС-а предлаже препоруку да се приликом припреме Одлуке о Програму запошљавања и самозапошљавања обезбиједе средства за запошљавање за по два најбоља ученика из сваког смјера средњих школа у Теслићу“.

Предсједник СО је дао на гласање претходно прочитану препоруку, која је прихваћена са:

Гласање: 17  „ЗА“, 0 „ПРОТИВ“, 8 „УЗДРЖАНИ“.
Ад. 8. Кадровска питања:

  д) Приједлог Рјешења о разрјешењу директора ЈУ „Културни центар Теслић“;
Како није било пријављених за расправу, предсједник СО је дао на гласање Приједлог Рјешења о разрјешењу директора ЈУ „Културни центар Теслић“, које је усвојено са:
Гласање: 17  „ЗА“, 0 „ПРОТИВ“, 8 „УЗДРЖАНИ“.

  ђ) Приједлог Рјешења о именовању вршиоца дужности директора ЈУ „Културни центар Теслић“.
Александар Шакановић – Комисија за изборе, именовања и мандатна питања је засједала на својој четвртој редовној сједници и разматрала је једну тачку дневног реда, а то је Приједлог Рјешења о именовању вршиоца дужности директора ЈУ „Културни центар Теслић“. Комисији је пристигао један приједлог, а то је Исидора Вукмировић. Комисија је гласала:

Гласање: 3  „ЗА“, 0 „ПРОТИВ“, 1 „УЗДРЖАНИ“.

Како није било пријављених за расправу, предсједник СО је дао на гласање Приједлог Рјешења о именовању вршиоца дужности директора ЈУ „Културни центар Теслић“, које је усвојено са: 

Гласање: 17  „ЗА“, 0 „ПРОТИВ“, 8 „УЗДРЖАНИ“.

Ад. 11. Одборничка питања;

Синиша Гаврић - „Као одборник у СО Теслић, подносим иницијативу за доношење Одлуке о нерадној недјељи, а која ће се односити на све видове трговинских дјелатности на подручју општине Теслић“.
Ад. 12. Разно – Није ништа предвиђено. 

Како је у потпуности исцрпљен дневни ред за ХVI редовну сједницу, Предсједник СО је исту закључио у 12:22 часова.

НАПОМЕНА: Саставни дио овог извода из записника је тонски снимак са ХVI редовне сједнице Скупштине општине Теслић, одржане 26.5.2022. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

